বাণিজ্য মেলায় হাতিলের প্রিমিয়ার প্যাভিলিয়ন উদ্বোধন...-584553 | কালের কণ্ঠ | kalerkantho
বাণিজ্য মেলায় হাতিলের প্রিমিয়ার প্যাভিলিয়ন উদ্বোধন
প্রতিবছরের মতো এবারও ঢাকা আন্তর্জাতিক বাণিজ্য মেলায় দৃষ্টিনন্দন প্যাভিলিয়ন এবং নানা ডিজাইনের ফার্নিচার নিয়ে উপস্থিত হয়েছে ‘হাতিল’।
বাণিজ্য মেলার শুরুর দিনে গতকাল হাতিলের প্রিমিয়ার প্যাভিলিয়ন ৩০-এর আনুষ্ঠানিক উদ্বোধন করা হয়। বাণিজ্যমন্ত্রী তোফায়েল আহমেদ এই প্যাভিলিয়নের উদ্বোধন করেন। সেখানে উপস্থিত ছিলেন পররাষ্ট্র প্রতিমন্ত্রী মো. শাহিরয়ার আলম, এফবিসিসিআইয়ের প্রেসিডেন্ট মো. সফিউল ইসলাম (মহিউদ্দিন), হাতিল কমপ্লেক্সের ব্যবস্থাপনা পরিচালক সেলিম এইচ রহমান এবং প্রতিষ্ঠানের পরিচালকরা।
অতিথিরা পুরো প্যাভিলিয়নটি ঘুরে দেখেন এবং এবারের ফার্নিচার সম্ভারের প্রশংসা করেন। এর পাশাপাশি প্যাভিলিয়নের একটি কক্ষে যাত্রা শুরু করতে যাওয়া দেশের প্রথম পূর্ণাঙ্গ ভার্চুয়াল শোরুম ‘হাতিল ভি’র একটি সেশন উপভোগ করেন।